અને બરાબર તેવું જ થયું, સમારંભ પુરો થયા બાદ ખજુરીયા નેતાઓ ઉપર ભાજપના નેતાઓએ હુમલો કરી દીધો, જેમાં મહેસાણા સિનિયર નેતા અને મંત્રી આત્મારામ પટેલનું ધોતીયુ કાઢી નાખી જાહેરમાં મારવામાં આવ્યા હતા, આ ઉપરાંત દત્તાજી ચિરંદાસ સહિત અને નેતાઓ જે બાપુ સાથે હતા, તેમની જાહેરમાં ધોલાઈ થઈ હતી, આ બનાવ અંગે પોલીસમાં નોંધાયેલી ફરિયાદમાં આરોપીમાં ઈલેશ પટેલ અને બાબુ જમના પટેલ સહિત અને નેતાઓને આરોપી બનાવવામાં આવ્યા હતા આ કેસની ફરિયાદ બાપુ જુથના એડવોકેટ જગરૂપસિંહ રાજપુતે નોંધાવી હતી.